Juraj Gradoš

ThLic. Juraj Gradoš, PhD., protojerej  (* 5. august 1974, Poša ), je gréckokatolícky kňaz a publicista, redaktor, šéfredaktor.

Životopis 
Bol jedným zo zakladateľov Spolku bl. biskupa Pavla Petra Gojdiča a časopisu Prameň, kde pôsobil ako redaktor 4 roky. Od roku 1997 do roku 2000 pôsobil vo farnosti Geraltov a súčasne bol administrátorom excurrendo v Terni-Hradisku. Následne pôsobil v Prešove ako výpomocný duchovný v rokoch 2000 – 2001. V rokoch 2001 – 2002 pôsobil vo farnosti Klenov. V rokoch 2003 – 2004 pôsobil v Prešove-Sídlisku 3. 21. apríla 1998 založil Náboženské vydavateľstvo Petra, ktoré viedol až do jeho zrušenia. Od 2. mája 2000 je šéfredaktorom časopisu Slovo. Dňa 4. mája 2016 objavil vzácnu listinu z 24. apríla 1646, súvisiacu s Užhorodskou úniou .

Bibliografia 
 Gradoš, Juraj; Dzurovčín Daniel: Gréckokatolícky kňazský seminár biskupa Petra Pavla Gojdiča v Prešove, Petra, 2001, ISBN 8089007163.
 Hore srdcia: modlitebník a spevník gréckokatolíka, Petra, 2002, ISBN 8089007295.
 Dejiny Mukačevskej eparchie do začiatku 19. storočia. Prešov, Petra, ISBN 978-80-8099-115-9.
 Borza, Peter; Gradoš, Juraj: Historický schematizmus farností Prešovskej metropolie: Prešovská archieparchia, Petra, 2016, ISBN 978-80-8099-119-7.

Grafika  
 Emilij  A. Kubek: Narodny Povisti i Stichi, Petra, n. o., Prešov, Grafická úprava ThLic. Juraj Gradoš, ISBN 978-80-8099-076-3 .
 Viliam Nagy: Anjel Narkomanov, Petra, 2000, ilustrácie a obálka, ISBN 80-89007-05-8

Referencie

Zdroj 
 Slovo (2009), č.4/5, s. 13

Externé odkazy 
 K potomkom Rusnákov do Ameriky, rozhovor, rusyn.sk 
 Články v časopise Slovo, casopisslovo.sk
 Články v Zoe, zoe.sk

Slovenskí gréckokatolícki kňazi
Slovenskí redaktori
Šéfredaktori periodík na Slovensku
Slovenskí spisovatelia
Slovenskí náboženskí spisovatelia
Kresťanskí spisovatelia
Slovenskí grafici
Slovo (náboženský časopis)
Osobnosti z Poše